b'\n_START_ARTICLE_\nGestor de comunitats en l\xc3\xadnia\n_START_SECTION_\nFormaci\xc3\xb3\n_START_PARAGRAPH_\nActualment, no existeix un perfil formatiu est\xc3\xa0tic i definit per un gestor de continguts, sin\xc3\xb3 que es tracta d\xe2\x80\x99una figura professional en continua evoluci\xc3\xb3, d\xe2\x80\x99aqu\xc3\xad que la formaci\xc3\xb3 no sigui predeterminada. Tanmateix, algunes caracter\xc3\xadstiques necess\xc3\xa0ries \xc3\xa9s la bona redacci\xc3\xb3, ser un bon comunicador, escoltar, donar resposta immediata, empatia i altres habilitats socials. A m\xc3\xa9s, tamb\xc3\xa9 \xc3\xa9s necessari tenir coneixements t\xc3\xa8cnics, actualitzats constantment, com una base de m\xc3\xa0rqueting._NEWLINE_En general, un gestor de comunitats ha de tenir una formaci\xc3\xb3 multidisciplin\xc3\xa0ria molt relacionada amb la comunicaci\xc3\xb3 i el m\xc3\xa0rqueting i un coneixement ampli i avan\xc3\xa7at com a usuari de les xarxes socials. El no existir una formaci\xc3\xb3 espec\xc3\xadfica per aquest camp pot perfilar-se com un estrateg en comunicaci\xc3\xb3 en l\xc3\xadnia, amb coneixements de m\xc3\xa0rqueting, publicitat, periodisme, comunicaci\xc3\xb3 i relacions p\xc3\xbabliques, amb una finalitat comercial. La base fonamental \xc3\xa9s que sigui una persona molt activa i preparada per seguir aprenent constantment perqu\xc3\xa8 a Internet i en el Social Media tot canvia molt de pressa.'